கேள்வி: திருக்கோயிலூர் - திருக்கோவிலூர் நகராட்சியாக தரம் உயர்த்தப்படல் பற்றி நீங்கள் என்ன அறிந்துள்ளீர்கள்?
பதில்: 12 செப்டம்பர் 2021 அன்று திருக்கோவிலூர் பேரூராட்சி நகராட்சியாக தரம் உயர்த்தப்பட்டது.[http://timesofindia.indiatimes.com/articleshow/86129406.cms?utm_source=contentofinterest&utm_medium=text&utm_campaign=cppst Govt upgrades 9 Town Panchayats as Municipalities] திருக்கோவிலூரானது தென்பெண்ணை ஆறு கரையில் அமைந்துள்ளது. திருக்கோவிலூர் தொடருந்து நிலையம் 3 கி.மீ. தொலைவில் உள்ள அரகண்டநல்லூர் பகுதியில் அமைந்துள்ளது. திருக்கோவிலூர் தனி மாவட்டமாக பிரிக்க வேண்டும் என்ற கோரிக்கை விழுப்புரம் மாவட்டம் அறிவித்த 34 ஆண்டுகளாக இருந்து வருகிறது விழுப்புரம் மாவட்டத்தை இரண்டாகப் பிரித்த போது திருக்கோவிலூரை தலைமையிடமாக கொண்டு புதிய மாவட்டம் உருவாக்கப்பட வேண்டும் என்ற கோரிக்கை பலமாக இருந்தது. ஆனால் கள்ளக்குறிச்சியை தலைமையிடமாகக் கொண்டு மாவட்டம் அறிவிக்கப்பட்டது. திருக்கோவிலூரை தலைமையிடமாகக் கொண்டு ஒரு புதிய மாவட்டம் உருவாக்க வேண்டும் என்று கேட்டு வருகின்றனர், திருக்கோவிலூர் வருவாய் கோட்டம் புதிய பெரிய பேருந்து நிலையம் அதிநவீன வசதியுடன் கூடிய பேருந்து நிலையமாக கட்டுவதற்கு 2014-ஆம் ஆண்டு சட்ட மன்றத்தில் அறிவிக்கப்பட்டது. செவலை ரோடு பகுதி, ஏரி கரை பகுதி அகிய இரண்டு பகுதி தேர்வுசெய்யப்பட்டுள்ளது. இதில் ஒன்று இறுதி செய்யப்பட்டு இந்த ஆண்டு இறுதிக்குள் பணிகள் துவங்கப்படவுள்ளன. திருக்கோவிலூர் அருகில் மேற்கில் திருவண்ணாமலை 40 கி.மீ.; இதன் கிழக்கில் கடலூர் 70 கி.மீ.; வடக்கில் விழுப்புரம் 35 கி.மீ.; தெற்கில் கள்ளக்குறிச்சி மாவட்டம் 46 கி.மீ. தொலைவில் உள்ளது.
கேள்வி: திருக்கோயிலூர் - மக்கள்தொகை பரம்பல் பற்றி தகவல் சொல்.
பதில்: 2011 இந்திய மக்கள்தொகைக் கணக்கெடுப்பு அடிப்படையில்,இந்நகராட்சி 15,929 வீடுகளும், 53,252 மக்கள்தொகையும் கொண்டது. நகராட்சி எழுத்தறிவு 86.7% மற்றும் பாலின விகிதம் 1,000 ஆண்களுக்கு, 1,007 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 1,000 ஆண் குழந்தைகளுக்கு, 916 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 5,125 மற்றும் 471 ஆகவுள்ளனர்.[https://www.censusindia.co.in/towns/tirukkoyilur-population-viluppuram-tamil-nadu-803435 Town Tirukkoyilur Panchayat Population, Religion, Caste, Working Data Census 2011]
கேள்வி: திருக்கோயிலூர் - வரலாறு பற்றி விளக்கவும்.
பதில்: பொது ஊழி 300-ஆம் நூற்றாண்டில் இருந்து நடுநாட்டின் தலைநகராக கோவல் நகரம் இருந்துவந்தது சங்க இலக்கியம் கோவல் என வழங்கப்படும் திருக்கோவலூர், அன்று மலையமான் மரபு மன்னர்கட்கும் மெய்ப்பொருள் நாயனார் முதலியோர்க்கும் தலைநகராயிருந்ததது. ஔவையார் பாரிமகளிர் திருக்கோவலூர் மன்னர்க்கு மணமுடித்த வரலாறும், பாரியின் பிரிவாற்றாது கபிலர் வடக்கிருந்து தீப்பாய்ந்து உயிர் விட்ட ‘கபிலர் குன்று’ என்னும் பாறை திருக்கோவலூருக்கு அருகில் இருப்பதும், திருப்பாதிரிப் புலியூர் ஞானியார் அடிகள் தலைமையகமும் அவர்களால் உருவாக்கப்பட்ட கோவல் தமிழ்ச்சங்கமும் திருக்கோவலூரில் இருப்பதும் இவ்வூரின் பெருமைக்குத் தக்க சான்றுகளாம். கடையெழு வள்ளல்களில் ஒருவனான காரி சங்ககாலத்தில் இவ்வூரை ஆண்ட மன்னர்களில் ஒருவன். கோவலூரில் பாயும் ஆறு தென்பெண்ணை ஆறு. இந்த ஆற்றுமணலின் அறல் படிவு போல் தலைவியின் கூந்தல் சுருள் படிந்திருந்ததாம்.அம்மூவனார் பாடல் அகநானூறு 35-14 கடையெழு வள்ளல்களில் மற்றொருவன் அதியமான் நெடுமான் அஞ்சி. இந்த அஞ்சி கோவலூரைப் போரிட்டு அழித்தான் என்றும், அந்த வெற்றியைப் புலவர் பரணர் சிறப்பித்துப் பாடினான் என்றும் ஔவையார் குறிப்பிடுகிறார்.புறநானூறு 99-13 திருக்கோயிலூர் வீரட்டேஸ்வரர் கோயில் சம்பந்தர், அப்பர் போன்றோர் பாடல் பெற்ற சிவத்தலமாகும். இவ்வாலயம் அந்தகாசூரனை அழித்த தலம் ஆதலால் அட்ட வீரட்டத் தலங்களுள் ஒன்றாகக் கருதப்படுகிறது. சங்ககால மலையமான் நாட்டின் தலைநகரமாகவும் விளங்கியது. ஆதலால் காரி திருக்கோவலூர் மலையமான் காரி என்ற பெயரிலேயே அழைக்கப்படுகிறான்.
கேள்வி: திருக்கோயிலூர் - போக்குவரத்து என்பது என்ன?
பதில்: திருக்கோவிலூரில் தொடர்வண்டி நிலையம் உள்ளது. திருக்கோவிலூர் நகராட்சியானது, சாலை மற்றும் தொடருந்து மூலமாக பெரு நகரங்களுடன் நன்கு இணைக்கப்பட்டுள்ளது.
கேள்வி: திருக்கோயிலூர் - தொடருந்துப் போக்குவரத்து குறித்து விரிவாக சொல்லுங்கள்.
பதில்: விழுப்புரம் சந்திப்பு தொடருந்து நிலையம் மிகப்பெரிய தொடருந்து நிலையமாகும். இது இந்தியாவின், தமிழ்நாட்டின், தென்னக இரயில்வே முக்கியமான தொடருந்து நிலையமாகும். இது தமிழ்நாட்டின் தலைநகரான சென்னை, தென்தமிழகத்தினையும் இணைக்கும் மிகமுக்கியமான இணைப்பு நிலையமாகத் திகழ்கிறது. இது தென்னக இரயில்வே ஐந்து முக்கியமான தொடருந்து நிலையங்களுள் ஒன்றாகும்.விழுப்புரத்தில் இருந்து ஐந்து கிளைகளாக இரயில் பாதைகள் பிரிகின்றன: * விழுப்புரம் - சென்னைக் கடற்கரை, (வழி: செங்கல்பட்டு சந்திப்பு ரயில் நிலையம், தாம்பரம் தொடருந்து நிலையம்) முழுமையாக மின்மயமாக்கப்பட்ட இரட்டை அகலப் பாதை. * விழுப்புரம் - திருச்சிராப்பள்ளி சந்திப்பு தொடருந்து நிலையம், (வழி: விருதாச்சலம், அரியலூர் புகைவண்டி நிலையம்) முழுமையாக மின்மயமாக்கப்பட்ட இரட்டை அகலப் பாதை. இது கார்டு லைன், தமிழ்நாடு என்றும் அழைக்கப்படுகிறது. * விழுப்புரம் - திருச்சிராப்பள்ளி சந்திப்பு தொடருந்து நிலையம், (வழி: கடலூர், மயிலாடுதுறை சந்திப்பு தொடருந்து நிலையம், கும்பகோணம், தஞ்சாவூர் சந்திப்பு மின்மயமாக்கப்படாத அகலப் பாதை. இது மெயின் லைன் என்றும் அழைக்கப்படுகிறது. * விழுப்புரம் - காட்பாடி சந்திப்பு தொடருந்து நிலையம் (வழி: திருக்கோவிலூர், திருவண்ணாமலை தொடருந்து நிலையம்,ஆரணி சாலை தொடருந்து நிலையம், வேலூர்) முழுமையாக மின்மயமாக்கப்பட்ட அகலப் பாதை. * விழுப்புரம் - புதுச்சேரி தொடருந்து நிலையம்மின்மயமாக்கப்பட்ட அகலப் பாதை.
கேள்வி: திருக்கோயிலூர் - வானூர்தி நிலையம் பற்றி நீங்கள் என்ன அறிந்துள்ளீர்கள்?
பதில்: இங்கிருந்து 70 கி.மீ. தொலைவில் உள்ள புதுச்சேரி வானூர்தி நிலையம் அருகிலுள்ள வானூர்தி நிலையமாகும்.
கேள்வி: திருக்கோயிலூர் - கோயில்கள் பற்றி தகவல் சொல்.
பதில்: * திருக்கோயிலூர் வீரட்டேஸ்வரர் கோயில் * திருக்கோயிலூர் உலகளந்த பெருமாள் கோவில் * கபிலர் குன்று * அறகண்டநல்லூர் அதுல்யநாதேஸ்வரர் கோயில் * நல்லாயன் கத்தோலிக்க தேவாலயம் திருக்கோவிலூர் * எ எல் சி சர்ச் சைலேம் திருக்கோவிலூர்